2021. gada \_\_. janvārī Rīkojums Nr. \_\_\_

Rīgā (prot. Nr. \_\_ \_\_. §)

**Grozījum****s Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"**

Izdarīt Ministru kabineta 2020. gada 6. novembra rīkojumā Nr. 655 "Par

ārkārtējās situācijas izsludināšanu" (Latvijas Vēstnesis, 2020, 216A., 221B., 223A., 227A., 233B., 235B., 237A., 244B., 247A., 251A., 2021, 4B) šādus grozījumu un izteikt 5.32. apakšpunktu šādā redakcijā:

“5.32. ilgstošas sociālās aprūpes un sociālās rehabilitācijas institūcijām:

5.32.1. jaunus klientus uzņemt, izvērtējot iespēju garantēt klienta drošību un nepieciešamību pakalpojumu saņemt nekavējoties, kā arī pakalpojuma sniegšanai nepieciešamos resursus, prioritāri nodrošinot aprūpi un samazinot sociālās rehabilitācijas pakalpojumu apjomu, ja objektīvu apstākļu dēļ tos pilnā apmērā nodrošināt nav iespējams;

5.32.2. veikt darbinieku testēšanu ar SARS-CoV-2 antigēna noteikšanas testu, testēšana Covid-19 diagnostikai nav jāveic darbiniekiem, kas var apliecināt, ka pārslimojuši Covid-19, atveseļojušies un vairs nevar radīt inficēšanās risku apkārtējiem, trīs mēnešus pēc saslimšanas datuma vai Covid-19 infekciju apstiprinošā parauga ņemšanas datuma;

5.32.3 pozitīva SARS-CoV-2 ātrā antigēna testa gadījumā atstādināt darbinieku no darba pienākumu veikšanas un uzdot darbiniekam nekavējoties sazināties ar ģimenes ārstu, lai veiktu Covid-19 laboratorisko diagnostiku, kolektīvā apzina kontaktpersonas uz kurām attiecas mājas karantīnas prasības, kā arī par konstatēto iespējamas inficēšanās gadījumu informē Slimību profilakses un kontroles centru.”

Ministru prezidents A. K. Kariņš

Labklājības ministre R. Petraviča

Iesniedzējs:

labklājības ministre R. Petraviča

Vīza:

valsts sekretārs I. Alliks

V.Blaua, 67021564

[viktorija.blaua@lm.gov.lv](mailto:viktorija.blaua@lmn.gov.lv)